## Uredba o korlštenju sredstava amortizadje stanova i stambenih zgrada

### NN 56/1991 (29.10.1991.), Uredba o korlštenju sredstava amortizadje stanova i stambenih zgrada

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske, ("Narodne novine", broj 39/91 i 53A/91),
Vlada Republike Hrvatske na sjednici održanoj 24. listopada 1991. donijela
je

## UREDBU

### o korlštenju sredstava amortizadje stanova i stambenih zgrada

Članak 1.

Ovom uredbom propisuje se način korištenja sredstava amortizacije stanova
i stambenih zgrada koja se izdvajaju temeljem Zakona o stambenim odnosima
("Narodne novine", br. 51/85, 42/86) osim sredstava amortizacije
iz članka 58. stavak 1. tog zakona.

Članak 2.

Sredstva amortizacije iz članka 1. ove uredbe rasporeduju se:

- 60% Fondu za izgradnju i popravak građevinskih objekata srušenih ili
oštećenih u oružanom sukobu,

- 30% fondu u stambenom gospodarstvu općine odnosno grada,

- 10% vlasnicima stanova i stambenih zgrada, Fondovi u stambenom gospodarstvu
općine odnosno grada dužni su sredstva iz stavka 1. alineja 1. i alineja
3. ovog članka dostaviti do 20-og u mjesecu za protekli mjesec.

Članak 3.

Sredstva iz članka 2., stavak 1. alineja 2. ove uredbe koriste se za
velike popravke stambenih zgrada i za izgradnju i popravak građevinskih
objekata srušenih ili oštećenih u oružanom sukobu, temeljem programa kojeg
donosi izvršno vijeće skupštine općine odnosno grada, i koji se usklađuje
s Programom Vlade Republike Hrvatske.

Članak 4.

Fond u stambenom gospodarstvu općine odnosno grada nije dužan rasporediti
sredstva u smislu odredbe članka 2., stavka 1., alineja l. ove uredbe za
stan na kojemu je u oružanom sukobu nastala šteta veća od 3% njegove gradevinske
vrijednosti, već se ta sredstva koriste za obnovu i popravak toga stana
odnosno zgrade u kojoj se taj stan nalazi.

Članak 5.

Visina štete iz članka 4. ove uredbe utvrđuje se prema količini oštećenih
elemenata primjenom cijene elemenata objavljenih u Biltenu o standardnoj
kalkulaciji radova u visokogradnji koji objavljuje Fakultet građevinskih
znanosti. Šteta iz stavka 1. ovog članka izrazava se u postotku prema građevinskoj
vrijednosti (Cg) toga stana koji se utvrđuje prema odredbama Zakona o prodaji
stanova na kojima postoji stanarsko pravo ("Narodne novine",
broj 27/91 ). Visinu šteta iz stavka 1. ovog članka utvrđuje sudski vještak
ili ovlaštena pravna osoba.

Članak 6.

Fondovi u stambenom gospodarstvu općine odnosno grada dužni su doznačiti
Fondu za izgradnju i popravak građevinskih objekata srušenih ili oštećenih
u oružanom sukobu, u roku od 8 dana od dana stupanja na snagu ove uredbe,
60% sredstava amortizacije zatečenih na računu.

Članak 7.

Novčanom kaznom od 30.000 dinara kaznit će se za prekršaje odgovorna
osoba ako ne postupi u skladu s odredbom članka 2., 3., 4., 5. i 6. ove
uredbe.

Članak 8.

Program iz članka 3. ove uredbe donosi izvršno vijeće skupštine općine
odnosno grada u roku od 30 dana od dana stupanja na snagu ove uredbe.

Članak 9.

Danom stupanja na snagu ove uredbe prestaju se primjenjivati: - odredba
članka 53. stavak 1. Zakona o stambenim odnosima, u dijelu koji se odnosi
na amortizaciju, i odredba članka 57. u odnosu na rok u kojem se sredstva
doznačuju vlasniku stana, - odredbe Zakona o korištenju dijela sredstava
amortizacije stambenih zgrada i stanova u društvenom vlasništvu za velike
popravke stambenih zgrada ("Narodne novine", broj 39/88 i 33/89),
osim odredbe članka 2. tog zakona.

Članak 10.

Ova uredba stupa na snagu danom objave u "Narodnim novinama".

Klasa: 370-01/91-01/19

Urbroj : 5030112-91-2

Zagreb, 24. listopada 1991.

Predsjednik

**dr. Franjo Gregurlć, v. r.**

Uredba, NN 56/1991-1533